ٹیلی ہیلتھ کے بارے میں

ٹیلی ہیلتھ اپائنٹمنٹ سے کیا مراد ہے؟

**ٹیلی ہیلتھ اپائنٹمنٹ ایک وڈیو کال ہوتی ہے جس میں آپ اپنے سپیشلسٹ سے ملتے ہیں اور بات کرتے ہیں۔ ٹیلی ہیلتھ آپ کے لیے فاصلے پر ہوتے ہوۓ اپنا سمارٹ فون، کمپیوٹر یا ٹیبلٹ استعمال کر کے صحت کی دیکھ بھال حاصل کرنا ممکن بناتی ہے۔آپ کا سپیشلسٹ آپ کا جسمانی معائنہ نہیں کر سکے گا لیکن وہ آپ کو دیکھ سکے گا اور آپ کے ساتھ آپ کی صحت کے بارے میں بات کرے گا۔ آپ بخوشی گھر کے کسی فرد یا اپنی دیکھ بھال کرنے والے شخص کو کال میں اپنے ساتھ رکھ سکتے ہیں۔**

میری اپائنٹمنٹ ٹیلی ہیلتھ اپائنٹمنٹ کیوں ہے؟

**آپ کا سپیشلسٹ آپ کو یہ فیصلہ کرنے میں مدد دے گا کہ آیا ٹیلی ہیلتھ اپائنٹمنٹ آپ کے لیے درست ہے۔اگر آپ آمنے سامنے ملاقات کو بہتر سمجھتے ہوں تو آپ ہمیشہ آمنے سامنے اپائنٹمنٹ کا انتخاب کر سکتے ہیں۔**

ٹیلی ہیلتھ کو کیوں استعمال کیا جاۓ؟

**آپ کے لیے آمنے سامنے اپائنٹمنٹ کی بجاۓ ٹیلی ہیلتھ اپائنٹمنٹ میں آنا آسان ہو سکتا ہے۔ان صورتوں میں یہ طریقہ اچھا ہو سکتا ہے کہ آپ:**

* **کسی دیہی یا دور دراز علاقے میں رہتے ہوں**
* **کسی اور سٹیٹ میں رہتے ہوں**
* **آپ کو ٹرانسپورٹ یا چلنے پھرنے کی اہلیت کم ہونے کی وجہ سے اپائنٹمنٹ پر پہنچنے میں مشکل ہو۔**

**اگر میں** **اپنی اپائنٹمنٹ پر نہ آ سکتا ہوں تو؟**

اگر **آپ نہ آ سکتے ہوں** تو براہ مہربانی ہمیں جلد از جلد بتائیں۔آپ اپنی اپائنٹمنٹ منسوخ کرنے کے لیے یا نیا وقت لینے کے لیے ہم سے رابطہ کر سکتے ہیں۔ ہم آپ کی اپائنٹمنٹ کے وقت پر کسی اور کو بلا سکتے ہیں جو آ سکتا ہو۔

اس سے ہمیں ہر شخص کے لیے انتظار کا وقت کم کرنے میں مدد ملتی ہے۔اگر آپ **اپائنٹمنٹ کے دو مواقع** پر نہ آئیں اور ہمیں پہلے اطلاع نہ دیں **تو آپ کو دوبارہ اپائنٹمنٹ نہیں ملے گی**۔آپ کو نئی ریفرل کی ضرورت ہو گی۔

ٹیلی ہیلتھ اپائنٹمنٹ کے لیے **مجھے کس چیز کی ضرورت ہوگی؟**

آپ کو اپنے **سمارٹ فون، کمپیوٹر یا ٹیبلٹ کے لیے** اچھے انٹرنیٹ کنیکشن کی ضرورت ہو گی۔ اگر آپکے فون، کمپیوٹر یا ٹیبلٹ میں پہلے ہی **ویب کیمرا، سپیکرز اور مائیکروفون نہ ہوں تو آپکو ویب کیمرے، سپیکرز اور مائیکروفون کی بھی ضرورت ہو گی۔ آپ کو خاموشی اور اچھی روشنی والی جگہ کی ضرورت ہو گی جہاں آپ کے لیے خلل پیدا نہ ہو۔**

مجھے کیسے پتا چلے گا کہ مجھے کیا کرنے کی ضرورت ہے؟

**ہم آپ کو ہدایات دیں گے اور وضاحت کریں گے کہ آپ کو کیا کرنے کی ضرورت ہے۔ ہم آپ کی اپائنٹمنٹ سے پہلے آزمائشی کال کر کے یقینی بنائيں گے کہ ہر چیز درست کام کر رہی ہے۔**

**اگر مجھے انٹرپریٹر (زبانی مترجم) کی ضرورت ہو تو؟**

اگر آپ کو انٹرپریٹر کی ضرورت ہے تو براہ مہربانی ہمیں بتائیں، اور ہم آپ کی اپائنٹمنٹ کے لیے انٹرپریٹر فراہم کریں گے۔اگر آپ کے پاس حالیہ میڈی کیئر کارڈ ہو تو آپ کو انٹرپریٹر کا خرچ ادا نہیں کرنا پڑتا۔

کیا مجھے اپائنٹمنٹ کی فیس ادا کرنا ہو گی؟

حالیہ میڈی کیئر کارڈ رکھنے والے مریضوں کو فیس ادا نہیں کرنا پڑتی۔اگر آپ کے پاس میڈی کیئر کارڈ نہیں ہے یا اگر آپ کسی اور ملک سے ملاقاتی کے طور پر آۓ ہیں تو براہ مہربانی ہمیں بتائیں کیونکہ آپ کو اپنی اپائنٹمنٹ کی فیس ادا کرنا ہو گی۔

**ہم آپکی دیکھ بھال کے بارے میں معلومات آپکے جنرل پریکٹیشنر (جی پی) یا فیملی ڈاکٹر اور آپکی دیکھ بھال کرنے والے**

**دوسرے کارکنان صحت کو دیں گے۔**